ZMLUVA O  DIELO 2401/02/2017

uzatvorená podľa § 536 a nasl. zákona č. 513/1991 Zb. Obchodný zákonník

v platnom znení

**ČLÁNOK 1. Zmluvné strany**

* 1. **O b j e d n á v a t e ľ Obec Tekovské Nemce**

Sídlo: Tekovská 405, 966 54 Tekovské Nemce

Zastúpený: Ing. Erika Valkovičová, starostka obce

Bankové spojenie: VÚB,a.s.

IBAN: SK 08 0200 0000 0000 0252 4422

BIC: SUBASKBX

IČO: 00 321 044

DIČ: 202 1111 488

 (ďalej označovaný ako „objednávateľ“)

* 1. **Z h o t o v i t e ľ**

Obchodné meno: **EKOFORM spol. s r.o.**

Sídlo, (miesto podnikania): Koháryho 46, 934 01 Levice

Zastúpený: Michal Kupča, konateľ spoločnosti

 Ladislav Révész, konateľ spoločnosti

Osoby oprávnené rokovať:

vo veciach zmluvných: Michal Kupča, konateľ spoločnosti

vo veciach technických: Michal Kupča, konateľ spoločnosti

IČO: 314 378 42

IČ DPH: SK2020402263

Registrovaný: OS Nitra, oddiel Sro, vložka č. 149/N

Bankové spojenie: VÚB,a.s.

IBAN: SK 73 0200 0000 0037 5997 0057

BIC: SUBASKBX

Tel/fax: 036/6 228 831

e-mail: sekretariat@ekoform.sk

 (ďalej označovaný ako „Zhotoviteľ“)

**Článok 2. Predmet Zmluvy**

* 1. Predmetom Zmluvy je záväzok Zhotoviteľa vykonať pre Objednávateľa stavebné práce s názvom:  **„ Prestrešenie schodiska pred domom smútku“**  (ďalej len „dielo“) podľa dohodnutých podmienok a záväzok Objednávateľa riadne zhotovené dielo prevziať a zaplatiť Zhotoviteľovi dohodnutú cenu diela.
	2. Zhotoviteľ je povinný vykonať dielo na základe projektovej dokumentácie, ktorá tvorí prílohu tejto zmluvy.
	3. Zhotoviteľ vykoná dielo vo vlastnom mene a na vlastnú zodpovednosť podľa rozpočtu diela, ktorý tvorí Prílohu č. 1 tejto, v zmysle stavebného povolenia a podľa platných STN a všeobecne záväzných právnych predpisov.

**Článok 3. Miesto a čas vykonania a odovzdania diela**

3.1 Miestom vykonania diela je obec TEKOVSKÉ NEMCE, parc. č. 791/2, 792

3.2Termíny realizácie diela:

a) začiatok realizácie diela: **dňom prevzatia staveniska,**

b) dokončenie realizácie diela a jeho dodanie: **do 2 mesiacov 2017 od** odovzdania staveniska.

**Článok 4. Cena za dielo**

* 1. Cena za dielo je Zmluvnými stranami dohodnutá vo výške:

|  |  |
| --- | --- |
| Cena bez DPH |  9 875,00 EUR |
| DPH 20% |  1 975,00 EUR |
| **Celková cena spolu s DPH** |  **11 850,00 EUR** |

* 1. Cena za dielo je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov, vyhláškou č. 87/1996 Z. z. v znení neskorších predpisov a je doložená rozpočtom diela.

**Článok 5. Platobné podmienky**

* 1. Dielo sa realizuje bez preddavkov (bez záloh).
	2. Cena diela bude Zhotoviteľovi zaplatená v € na základe faktúr vystavených Zhotoviteľom. Faktúry musia byť v súlade so skutočne realizovanými prácami a v súlade s dohodnutými jednotkovými cenami určenými v Prílohe č. 1 tejto Zmluvy*.*
	3. Faktúry budú uhrádzané formou bezhotovostného platobného styku.
	4. Lehota splatnosti faktúr je 14 dní od prevzatia faktúry Objednávateľom.
	5. Faktúry je potrebné predkladať na úhradu v štyroch vyhotoveniach. Jednotlivé faktúry musia spĺňať náležitosti daňového dokladu v zmysle § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov a ich súčasťou musí byť aj súpis vykonaných prác a dodávok potvrdený Zhotoviteľom a oprávnenou osobou Objednávateľa.

**Článok 6. Podmienky vykonania diela**

* 1. Objednávateľ sa zaväzuje odovzdať a Zhotoviteľ sa zaväzuje prevziať stavenisko pre vykonanie diela v takom čase, aby Zhotoviteľ mohol začať práce v súlade s podmienkami Zmluvy. Objednávateľ v zápise o odovzdaní staveniska uvedie zodpovednú osobu.
	2. Zhotoviteľ je zodpovedný za primeraný poriadok na stavbe, za správne uskladnenie materiálov a konštrukcií, za prípadné znečistenie komunikácií, ktoré bude používať pre svoju činnosť, za ochranu životného prostredia počas realizácie diela a v prípade blízkosti intravilánu aj za dodržanie nočného a nedeľného pokoja a zaväzuje sa na svoje náklady odstrániť odpad, ktorý je výsledkom jeho činnosti pri uvedených prácach, a to najneskôr v lehote dohodnutej pri preberacom konaní.
	3. Zhotoviteľ zabezpečí na svoje náklady dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun na stavenisko.
	4. Zhotoviteľ zabezpečí v prípade potreby zameranie podzemných inžinierskych sietí, povolenie na zabratie verejného priestranstva, zvláštne užívanie verejných komunikácií a verejnej zelene, odsúhlasenie dopravných trás, zameranie stavby po jej realizácii a dokumentáciu skutočného vyhotovenia stavby.
	5. Zhotoviteľ sa zaväzuje, že pri realizácií diela zabuduje len také výrobky a zariadenia, ktoré sú zbavené práv tretích osôb.
	6. Zhotoviteľ zodpovedá v plnom rozsahu za škodu na majetku Objednávateľa, ktorú spôsobí v súvislosti s realizáciou diela.
	7. Kontrolu prác za Objednávateľa bude vykonávať oprávnená osoba Objednávateľa, ktorého Objednávateľ určí zápisom do stavebného denníka v deň odovzdania staveniska.
	8. Zhotoviteľ je povinný predložiť od všetkých výrobkov a zariadení platné certifikáty, osvedčenia o zhode, osvedčenia o kvalite, o akosti od slovenských skúšobní, zabezpečí potrebné skúšky a merania v zmysle platných právnych predpisov a technických noriem, doklad o uskladnení odpadov, po dokončení diela aj podklady potrebné ku kolaudačnému konaniu a pod.
	9. Zhotoviteľ je povinný viesť stavebný denník podľa stavebného zákona.
	10. Funkciu stavbyvedúceho bude ako oprávnená osoba vykonávať: Michal Kupča, číslo osvedčenia: 04373\*23\***.**
	11. Objednávateľ je oprávnený odmietnuť prevzatie stavby v prípade, že stavba nie je dodaná v súlade s touto Zmluvou a má závažné vady a nedorobky, ktoré bránia bezpečnému a plynulému užívaniu diela. až do ich odstránenia.

**Článok 7. Zodpovednosť za vady a záručná doba**

* 1. Záručná doba diela je 24 mesiacov a začne plynúť odo dňa prevzatia diela Objednávateľom. V záručnej dobe musí dielo vykazovať kvalitatívne vlastnosti a prevádzkovú spôsobilosť primeranú obvyklému opotrebeniu bežným dopravným zaťažením a vplyvu poveternostných podmienok.
	2. Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.
	3. Zhotoviteľ zodpovedá za vady, ktoré má dielo v čase jeho odovzdania Objednávateľovi. Za vady, ktoré sa prejavia po odovzdaní diela, zodpovedá Zhotoviteľ iba vtedy, ak boli spôsobené porušením jeho povinností.
	4. Zhotoviteľ je počas záručnej doby povinný vady diela, na ktoré sa vzťahuje záruka, odstrániť bez zbytočného odkladu po doručení oznámenia o vade diela, ak na jej odstránenie vzhľadom na jej rozsah alebo technickú zložitosť nie je potrebný dlhší čas. O termíne odstránenia vady dlhšom ako 20 pracovných dní po prevzatí oznámenia, bude Zhotoviteľ povinný Objednávateľa písomne informovať.
	5. V prípade vady, na ktorú sa vzťahuje záruka, všetky náklady súvisiace s odstránením vady vrátane nutných kontrol kvality je povinný hradiť Zhotoviteľ.
	6. Zhotoviteľ je povinný vypracovať protokol do 14 dní od prevzatia oznámenia Objednávateľa o vade. V protokole bude uvedený spôsob a termín odstránenia vady, či Zhotoviteľ uznáva svoju zodpovednosť a predĺženie záručnej doby s označením časti diela, ktorej sa predmetné predĺženie týka.
	7. Na stavebný materiál vymenený v rámci záruky poskytne Zhotoviteľ novú záruku za rovnakých podmienok, ako bola záruka poskytnutá.

**Článok 8. Osobitné ustanovenia**

* 1. Zmluvné strany sa dohodli, že Zmluvný vzťah môžu skončiť:

a) písomnou dohodou Zmluvných strán,

b) odstúpením od Zmluvy z dôvodov porušenia podstatných ustanovení Zmluvy ktoroukoľvek zo Zmluvných strán.

* 1. Odstúpenie musí byť písomné a jeho účinky nastanú dňom jeho doručenia druhej Zmluvnej

 strane.

* 1. Za porušenie podstatných ustanovení Zmluvy sa považuje okrem porušenia zákonných ustanovení aj porušenie Zmluvnej povinnosti Zhotoviteľom spočívajúce:

a) v omeškaní Zhotoviteľa s dokončením a odovzdaním diela podľa termínu ukončenia o viac ako 30 dní,

b) v nedodržaní a nepreukázaní kvality diela počas jeho realizácie,

* 1. Nehnuteľnosti poskytnuté Zhotoviteľovi na vykonanie diela a zaplatená časť diela sú vlastníctvom Objednávateľa aj počas vykonávania diela Zhotoviteľom.
	2. V prípade dočasného prerušenia alebo definitívneho zastavenia realizácie diela z dôvodov na strane Objednávateľa zaplatí Objednávateľ Zhotoviteľovi skutočne vynaložené náklady.
	3. Zhotoviteľ a jeho partneri vo vzťahu k plneniu Zmluvy (ďalej len „poddodávatelia”), vrátane ich zamestnancov, sú povinní dodržiavať mlčanlivosť vo vzťahu ku skutočnostiam zisteným počas realizácie diela alebo súvisiacim s dielom. Všetky dokumenty, ktoré prevezme Zhotoviteľ od Objednávateľa, sú dôverné a nie je možné ich použiť bez predchádzajúceho súhlasu Objednávateľa.

**Článok 9. Záverečné ustanovenia**

* 1. Neoddeliteľnou súčasťou tejto Zmluvy sú:

a) rozpočet diela ako Príloha č. 1,

* 1. Vzťahy Zmluvných strán, ktoré nie sú výslovne upravené touto Zmluvou, sa riadia príslušným

 i ustanoveniami Obchodného zákonníka a ďalšími všeobecne záväznými právnymi predpismi

 Slovenskej republiky.

* 1. Zmluvu je možné meniť a dopĺňať výlučne riadne očíslovanými písomnými dodatkami k tejto Zmluve, odsúhlasenými a podpísanými oprávnenými zástupcami Zmluvných strán.
	2. Ak sa zistí neplatnosť, neúčinnosť alebo neúplnosť niektorého ustanovenia tejto Zmluvy, nebude tým dotknutá platnosť alebo účinnosť ostatných ustanovení tejto Zmluvy. Zmluvné strany písomnou dohodou nahradia toto ustanovenie takou úpravou Zmluvného vzťahu, ktorý sa najviac priblíži k účelu a zámeru Zmluvy.
	3. Táto Zmluva nadobúda platnosť dňom jej podpísania oprávnenými zástupcami Zmluvných strán a nadobúda účinnosť deň nasledujúci po dni jej zverejnenia.
	4. Táto Zmluva je vyhotovená v 4 rovnopisoch, z ktorých Objednávateľovi sú určené 2 rovnopisy a Zhotoviteľovi 2 rovnopisy.
	5. Zmluvné strany po oboznámení sa s obsahom tejto Zmluvy vyhlasujú, že súhlasia s jej obsahom a potvrdzujú, že táto Zmluva bola spísaná na základe pravdivých údajov a nebola uzavretá v tiesni, ani za inak jednostranne nevýhodných podmienok. Na dôkaz toho pripájajú svoje podpisy.

V Tekovských Nemciach, dňa ................. V Leviciach, dňa ....................

 Michal Kupča, konateľ

 ............................... ..................................

 Objednávateľ Zhotoviteľ

Ladislav Révész, konateľ

 ......................................

 Zhotoviteľ